CELEX: 32021D0885
Language: lv
Date: 2021-05-20 00:00:00
Title: Eiropas Parlamenta un Padomes Lēmums (ES) 2021/885 (2021. gada 20. maijs) par Eiropas Savienības Solidaritātes fonda izmantošanu, lai sniegtu palīdzību Grieķijai un Francijai saistībā ar dabas katastrofām un Albānijai, Austrijai, Beļģijai, Čehijai, Francijai, Grieķijai, Horvātijai, Igaunijai, Īrijai, Itālijai, Latvijai, Lietuvai, Luksemburgai, Melnkalnei, Portugālei, Rumānijai, Serbijai, Spānijai, Ungārijai un Vācijai, reaģējot uz sabiedrības veselības ārkārtas situāciju

2.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 194/40
               
            
         EIROPAS PARLAMENTA UN PADOMES LĒMUMS (ES) 2021/885
         (2021. gada 20. maijs)
         par Eiropas Savienības Solidaritātes fonda izmantošanu, lai sniegtu palīdzību Grieķijai un Francijai saistībā ar dabas katastrofām un Albānijai, Austrijai, Beļģijai, Čehijai, Francijai, Grieķijai, Horvātijai, Igaunijai, Īrijai, Itālijai, Latvijai, Lietuvai, Luksemburgai, Melnkalnei, Portugālei, Rumānijai, Serbijai, Spānijai, Ungārijai un Vācijai, reaģējot uz sabiedrības veselības ārkārtas situāciju
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
         ņemot vērā Eiropas Parlamenta, Eiropas Savienības Padomes un Eiropas Komisijas Iestāžu nolīgumu (2020. gada 16. decembris) par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai (2), un jo īpaši tā 10. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas Savienības Solidaritātes fonda (“Fonds”) mērķis ir ļaut Savienībai ātri, efektīvi un elastīgi reaģēt uz ārkārtas situācijām, lai demonstrētu solidaritāti ar to reģionu iedzīvotājiem, kurus ir piemeklējušas lielas vai reģionālas dabas katastrofas vai liela mēroga sabiedrības veselības ārkārtas situācija.
                  
               
                     (2)
                  
                  
                     Fonds nedrīkst pārsniegt Padomes Regulas (ES, Euratom) 2020/2093 (3) 9. pantā noteiktos maksimālos apjomus. Saskaņā ar minētās regulas 9. panta 2. punktu un 9. panta 4. punktu maksimālā summa, ko var izmantot ar Fonda starpniecību no 2021. gada piešķīruma līdz 2021. gada 1. septembrim, ir 477 543 750 EUR. Saskaņā ar Regulas (EK) Nr. 2012/2002 4.a panta 4. punktu summa 50 000 000 EUR apmērā jau ir iekļauta 2021. finanšu gada vispārējā budžetā (saistībās un maksājumos) avansa maksājumiem. Turklāt summa 47 981 598 EUR apmērā no 2020. gada piešķīruma līdz šā gada beigām netika izmantota un tika pārnesta uz 2021. gadu. Tāpēc maksimālā summa, kas pieejama no ESSF 2021. gadā, šobrīd ir 525 525 348 EUR, ar ko pietiek, lai segtu vajadzības saskaņā ar šo lēmumu.
                  
               
                     (3)
                  
                  
                     Grieķija 2020. gada 29. oktobrī iesniedza pieteikumu Fonda izmantošanai pēc plūdiem Centrālajā Grieķijā 2020. gada augustā.
                  
               
                     (4)
                  
                  
                     Pēc ciklona Ianos nodarītā postījuma 2020. gada septembrī, kurš skāra Jonijas salas, Centrālās Grieķijas, Rietumgrieķijas, Tesālijas un Peloponēsas reģionus, Grieķija 2020. gada 9. decembrī iesniedza pieteikumu Fonda izmantošanai.
                  
               
                     (5)
                  
                  
                     Grieķija 2021. gada 22. janvārī iesniedza pieteikumu Fonda izmantošanai pēc 2020. gada oktobra zemestrīces, kas skāra Samas, Ikarijas un Hijas salas.
                  
               
                     (6)
                  
                  
                     Francija 2020. gada 21. decembrī iesniedza pieteikumu Fonda izmantošanai pēc postījumiem, ko 2020. gada oktobrī nodarīja vētra Aleksa Provansas-Alpu-Azūra krasta reģionā.
                  
               
                     (7)
                  
                  
                     Līdz 2020. gada 24. jūnijam Albānija, Austrija, Beļģija, Čehija, Francija, Grieķija, Horvātija, Igaunija, Īrija, Itālija, Latvija, Lietuva, Luksemburga, Melnkalne, Portugāle, Rumānija, Serbija, Spānija, Ungārija un Vācija iesniedza pieteikumus Fonda izmantošanai saistībā ar liela mēroga sabiedrības veselības ārkārtas situāciju, ko 2020. gada sākumā izraisīja Covid-19 pandēmija.
                  
               
                     (8)
                  
                  
                     Šo valstu pieteikumi atbilst Regulas (EK) Nr. 2012/2002 4. pantā izklāstītajiem nosacījumiem finansiālā ieguldījuma sniegšanai no Fonda.
                  
               
                     (9)
                  
                  
                     Tāpēc Fonds būtu jāizmanto, lai sniegtu finansiālu atbalstu Grieķijai un Francijai saistībā ar dabas katastrofām un Albānijai, Austrijai, Beļģijai, Čehijai, Francijai, Grieķijai, Igaunijai, Īrijai, Itālijai, Latvijai, Lietuvai, Luksemburgai, Melnkalnei, Portugālei, Rumānijai, Serbijai, Spānijai, Ungārijai un Vācijai, reaģējot uz liela mēroga sabiedrības veselības ārkārtas situāciju.
                  
               
                     (10)
                  
                  
                     Horvātijas gadījumā, tā kā jau izmaksātais avanss pārsniedz galīgā atbalsta summu, papildu atbalsta summa nav jāizmanto, un nepamatoti izmaksātais avanss tiks atgūts saskaņā ar Regulas (EK) Nr. 2012/2002 4.a pantu.
                  
               
                     (11)
                  
                  
                     Lai pēc iespējas saīsinātu laiku, kas vajadzīgs Fonda izmantošanai, šis lēmums būtu jāpiemēro no tā pieņemšanas dienas,
                  
               IR PIEŅĒMUŠI ŠO LĒMUMU.
         
            1. pants
            Savienības 2021. finanšu gada vispārējā budžeta ietvaros Eiropas Savienības Solidaritātes fondu saistībā ar dabas katastrofām saistību un maksājumu apropriācijās izmanto šādi:
            
                        a)
                     
                     
                        summu 3 300 100 EUR apmērā piešķir Grieķijai saistībā ar plūdiem Centrālajā Grieķijā (Sterea Ellada), tostarp summu 330 010 EUR apmērā kā avansa maksājumu;
                     
                  
                        b)
                     
                     
                        summu 21 588 519 EUR apmērā piešķir Grieķijai saistībā ar ciklonu Ianos, tostarp summu 2 158 852 EUR apmērā kā avansa maksājumu;
                     
                  
                        c)
                     
                     
                        summu 2 531 301 EUR apmērā piešķir Grieķijai saistībā ar zemestrīci, kas skāra Samas, Ikarijas un Hijas salas, tostarp summu 253 131 EUR apmērā kā avansa maksājumu;
                     
                  
                        d)
                     
                     
                        summu 59 325 000 EUR apmērā piešķir Francijai saistībā ar vētras Aleksa nodarītajiem postījumiem, tostarp summu 5 932 500 EUR apmērā kā avansa maksājumu.
                     
                  
         
            2. pants
            Savienības 2021. finanšu gada vispārējā budžeta ietvaros Eiropas Savienības Solidaritātes fondu saistībā ar liela mēroga sabiedrības veselības ārkārtas situāciju, saistību un maksājumu apropriācijās izmanto šādi:
            
                        a)
                     
                     
                        summu 905 271 EUR apmērā piešķir Albānijai;
                     
                  
                        b)
                     
                     
                        summu 31 755 580 EUR apmērā piešķir Austrijai;
                     
                  
                        c)
                     
                     
                        summu 37 298 777 EUR apmērā piešķir Beļģijai;
                     
                  
                        d)
                     
                     
                        summu 17 373 205 EUR apmērā piešķir Čehijai;
                     
                  
                        e)
                     
                     
                        summu 3 588 755 EUR apmērā piešķir Igaunijai;
                     
                  
                        f)
                     
                     
                        summu 91 365 053 EUR apmērā piešķir Francijai;
                     
                  
                        g)
                     
                     
                        summu 13 648 386 EUR apmērā piešķir Vācijai;
                     
                  
                        h)
                     
                     
                        summu 3 994 022 EUR apmērā piešķir Grieķijai;
                     
                  
                        i)
                     
                     
                        summu 13 136 857 EUR apmērā piešķir Ungārijai;
                     
                  
                        j)
                     
                     
                        summu 20 480 330 EUR apmērā piešķir Īrijai;
                     
                  
                        k)
                     
                     
                        summu 76 271 930 EUR apmērā piešķir Itālijai;
                     
                  
                        l)
                     
                     
                        summu 1 177 677 EUR apmērā piešķir Latvijai;
                     
                  
                        m)
                     
                     
                        summu 2 828 291 EUR apmērā piešķir Lietuvai;
                     
                  
                        n)
                     
                     
                        summu 2 857 025 EUR apmērā piešķir Luksemburgai;
                     
                  
                        o)
                     
                     
                        summu 199 505 EUR apmērā piešķir Melnkalnei;
                     
                  
                        p)
                     
                     
                        summu 18 039 670 EUR apmērā piešķir Portugālei;
                     
                  
                        q)
                     
                     
                        summu 13 926 870 EUR apmērā piešķir Rumānijai;
                     
                  
                        r)
                     
                     
                        summu 11 968 276 EUR apmērā piešķir Serbijai;
                     
                  
                        s)
                     
                     
                        summu 36 639 441 EUR apmērā piešķir Spānijai.
                     
                  
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            To piemēro no 2021. gada 20. maija.
            Briselē, 2021. gada 20. maijā
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 311, 14.11.2002., 3. lpp.
         
         
            (2)  OV L 433I, 22.12.2020., 28. lpp.
         
         
            (3)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 11. lpp.).